"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Tere tulemast taas One Way saatesse!
Nagu tavaliselt, toob saate teieni
Soome misjoniühendus One Way Mission.
Täna jätkab Tapani Suonto õpetust teemal "Vaimse elu karid",
kus ta kasutab võrdpiltideks kogemusi oma suveharrastusest -
purjetamisest.
Olin kord paadiga merel ja minust kihutas mööda
suure mootoriga kiirpaat, vähemalt 40 sõlme tunnis.
Vaatasin kõrvalt, kuidas see suure mürinaga mööda vilistas.
See läks kanalist täiesti välja. Teadsin, et seal on karid.
Mõtlesin, et kuhu ta küll sõidab?
Ta kas tunneb neid vesi kõigist paremini
või arvab, et karisid pole olemas.
Siis käis pauk. Paadi mootor käis vastu kivi,
ahter tõusis püsti ja sealt tõusis ligi 15-meetrine veesammas,
kui ta sülgas kõik oma energia taeva poole.
Sinna ta seisma jäi ja kui ta tahtis puhkust jätkata,
pidi ta edasipidi aerutama, sest see paat ei sõitnud enam kuhugi.
Paljud arvavad, et kui kaarti pole, siis pole ka karisid. Mine aga otse.
Mõni elab ka vaimset elu nii.
On oluline, et tunnistaksime karisid ja teaksime, kus on turvalised veed.
Kuidas näha karisid? Kuidas eristada eksitusi?
Piibel ütleb selgelt:
"Te eksite, kuna ei tunne pühi kirju ega Jumala väge."
Vajame kaarti, Piiblit. Piibel räägib, kus karid asuvad.
Sa vajad seda.
Teine hea nõuanne - puud tuntakse tema viljast.
Tunned karid ära nende viljast, kui oskad seda jälgida.
Halb puu ei saa kanda head vilja.
Peetrus kirjutab:
"Ja ahnitsedes püüavad nad teid võltside sõnadega ära osta."
Valesõnumi kuulutajad püüavad meist tihti kasu saada.
Tihti kaldub sõnum tasapisi rahale ja teine,
mida püütakse koguduselt saada on seksuaalne ärakasutamine.
Need on signaalid.
Kui kõik viitab suurtele korjandustele
ja suurele rahale, tasub kõrvu kikitada.
Alati on neid, kes püüavad ahnitsedes kogudusest
võltside sõnadega kasu lõigata. (soome piiblitõlge)
Üks prohvet valitses ühe naise rahakoti üle ligi 20 aastat,
kuni ta lõpuks mõistis, et see oli valeprohvet.
Karid on pinna all.
On inimesi, kes on täiesti sõlmes, eksitatud,
ja keegi ei ütle, et oled karile ajanud;
see pole Jumalast.
Et vältida laevahukku ja karile jooksmist,
peame enda vastu täiesti ausad olema.
Kui kari on kaardile märgitud, on ta seal olemas
ja sellest tasub mööda sõita.
Kui Piibel hoiatab millegi eest, on see ohtlik
ja sellega ei tasu mängida, kuna see võib hävitada kogu elu.
Olen näinud oma eluajal suurt hulka neid,
kelle elu on hävinenud üheainsa karilesõitmise tõttu.
Üksnes seetõttu, et nad ei võtnud kaarti tõsiselt,
nad ei suhtunud Jumala Sõnasse tõsiselt.
Eksitusi ei esine üksnes pimedas maailmas -
New Age, hinduism, buddhism jne, vaid eksitus ligineb ka meile,
tuleb ka kogudusse. Kust see tuleb?
Piibel ütleb:
"Teie eneste seast tõusevad mehed, kes moonutavad tõde."
Ei tulegi kaugemalt. Mitte tingimata siinse rahva seast,
kuid kristliku koguduse keskelt tõuseb alati vale kõnelejaid.
Nad on lähtunud meist, kirjutab Johannes,
mitte kuskilt väljast.
"Nõnda nagu teiegi sekka tuleb valeõpetajaid,
kes vargsi toovad sisse hukutavaid eksiõpetusi."
Seetõttu peab kristlaskond kõikjal valvel olema.
Ära imesta, et eksitust võib esineda ka koguduses.
Kui see ei tuleks, oleks Piibel tühistatud.
Nii on kirjutatud ja nii sünnib.
Kohtame tulevailgi aastail tõsiseid eksitusi,
mis tõusevad koguduse keskelt, kuna nii on kirjutatud.
"Sest tuleb aeg, mil nad ei salli tervet õpetust,
vaid otsivad endile oma himude järgi õpetajaid,
kes kõditavad nende kõrvu."
See on üks põhjus, kuidas eksitused võivad elada
ka koguduse keskel, sest mõned armastavad neid.
Nad tahavad rohkem eksitust kui tõtt.
Üks liberaalteoloog oli kutsutud kõnelema ühes luteri koguduses.
Ta oli täiesti eksituses ega uskunud kuidagi Piiblisõna
ja rääkis puhast jampsi.
Koguduse usklikud läksid jahmunult pastori juurde
ja küsisid, miks sa kutsusid tema meie kogudusse õpetama?
Pastor vastas, et laseme kõigil lilledel kasvada.
Selgrootus ja tahtmine kõigile meeldida,
tõelise Püha Vaimu väe puudumine toob kogudusse pidevalt eksiõpetusi.
Paljude meelest peab kirikukatus kõrge ja seinad laiad olema,
et kõik sisse ära mahuksid ja rääkida saaksid.
Kuula, mida Johannes kirjutab:
"Kui keegi tuleb teie juurde ega too seda õpetust,
ärge võtke teda oma majja ja ärge öelge talle: "Tere tulemast!"
Kes talle ütleb: "Tere tulemast!", saab osalejaks ta kurjades tegudes".
Kui kutsume endi sekka valeõpetust kuulutavaid inimesi,
osaleme nende pattudes.
"Ärge laske endid õigelt teelt eksitada
igasugustel võõrastel õpetustel."
Paljud hämmastuvad ja ehmuvad sellest,
kui kohtuvad koguduses eksitusi ja seda, et kõik ei räägi tõtt.
Kui seda ise noore usklikuna esimest korda kohtasin
ja mõistsin, et on inimesi, kes räägivad Jeesusest,
kuid nad ei mõtle seda tõsiselt ega ela selle järgi.
Olin hämmelduses ega teadnud mida teha -
kas nõustuda nendega või mitte?
Püha Vaim rääkis mu südames: Jää sina Jumala Sõnasse,
ükskõik mida teised räägivad või teevad.
"Mitte igaüks, kes ütleb Issand, Issand,
ei pääse taevariiki, vaid need, kes teevad mu taevase Isa tahtmist."
Aastaid tagasi kõnelesin ühel üritusel.
Olin siis noor evangelist.
Mul tuli südamesse eriline sõnum, kuid see oli nii tugev,
et pidin seda kuulutama.
Kasutasin oma kõnes näidet, et kui mul oleks käes relv
ja ma laseksin sellega, lõi kiriku kõrvale maha välk
ja käis kohutav pauk.
See oli ainus välk, mingit muud äikeseilma polnud.
Inimesed vaatasid mind hämmingus: kas ta on Mooses,
et isegi loodusjõud kuuletuvad talle? See oli üsna naljakas olukord.
Ma ei pea ennast Mooseseks.
See juhtum jäi mulle meelde selle erilise kogemuse tõttu meelde.
See oli minu elus pöördepunktiks mitte välgu tõttu,
vaid seetõttu, et olin 24-aastane evangelist
ja olin seni kuulutanud peamiselt evangeeliumi, laulnud
ja tunnistanud Kristusest.
Kuulsin eelmisel päeval ühte Piiblitundi ja õpetust,
mis ei olnud minu meelest kaine.
Nägin, et paljud olid seejärel murelikud ja hirmunud.
See oli neid põhjalikult vapustanud, kuna sõna ei olnud täiesti küps
ja seda ei esitatud tervelt.
Võitlesin sellega, mida nägin ja kogesin
ja otsustasin lõpuks rääkida ning öelda, mida südames tundsin.
Hakkasin seda kogudust õpetama ja nõustama
ning rääkisin sisemistest haavadest, mis võivad tekkida.
Mõned haavunutest said vabaks ja Jumal aitas neid.
Seejärel hakkasin inimesi üha enam õpetama ja nõustama,
lõpuks liikus kogu mu kutsumine õpetustöösse
ning inimeste aitamisse ja nõustamisse.
Alati, kui tegelen asjadega, millega peab tegelema,
on Jumal minuga ja õnnistab seda.
Ta rõõmustab, et me ei vaata pealt, kuidas inimesed on ahistuses, katki,
vaid me sekkume ja anname nõu nagu Paulus.
Juhime neid teel nii edasi, et nad ei jää karidele.
Kui näed mingil põhjusel karile sattunud sõpru, kristlasi,
ära jäta neid sinna.
Anna nõu, aita, armasta ja toeta neid,
nii et nad pääseksid edasi ja jõuaksid kohale.
Jumal rõõmustab sellest.
Kõigile ei meeldi, kui sekkume ja ütleme midagi,
kuid Jumal rõõmustab, sest Ta tahab,
et Tema kogudus jõuaks kainelt pärale Taevariiki.
Paulus andis pidevalt kogudustele juhendavat õpetust ja ütles:
"Ma ei ole teie eest pidanud salajas midagi teile tarvilikku."
Ärgem pidagem meiegi asju salajas, vaid kuulutagem seda,
mis on pimedas maailmas kasulik.
Peetrus ütles:
"Mu armsad, et te nüüd seda ette teate, siis olge valvsad."
Peame noori usklikke ka hoiatama ja nõustama, et nad karile ei sõidaks.
Peetrus ütles juhtidele:
"Hoidke teile hoida antud Jumala karja."
Seda me siin teemegi - Aki, mina, Esa Juutilainen jt -,
püüame täita seda kutsumist - hoida Jumala karja,
et see ei jookseks karile.
Paljud mõtlevad, et merel liikudes on ohtlikud tormid, ja ongi,
kuid mitte nii ohtlikud, kui tihti kardetakse.
Tormid ei ole sugugi ohtlikud, kui nendeks ollakse õigesti valmis.
Kui merel läheneb torm, tuleb sulgeda kõik luugid, ventiilid
ja valjastada meeskond ning siduda niimoodi paati kinni,
et kui laine peaks üle pühkima, ei vii see meeskonda kaasa.
Masti tuleb vaierite abil tõmmata tormipuri.
Kui kõik on tormiks ette valmistatud, võib see rahulikult tulla.
Tähtis on mitte paanitseda ja olla rahulik.
Tormid tulevad ja lähevad ning teekond jätkub.
Minu naaber sattus kord purjekaga suure tormi kätte.
Lained käisid üle paadi nii, et ta oli tihti kaenlani vees
ja meri raevutses.
Kui ta sadamasse jõudis, küsisin, kas ta ka kartis?
Ta ütles, et ei, see olevat hoopis päris vahva olnud.
Kui oled merel tormiks valmis, võib seal isegi tore olla.
Usun, et nii kogudusel kui Soome rahval on ees
tormised ajad.
Kui näed tormi tõusmas, pea meeles, mida täna rääkisin -
ka tormis võib vahva olla, kui oled selleks valmis
ja tead, millega on küsimus.
Seepärast edastataksegi raadios tormihoiatusi,
et purjetajad teaksid varakult tormiks valmistuda.
Seepärast on Piiblis mitmeid tormihoiatusi tulevaste võitluste
ja kõige selle kohta, millest olen täna rääkinud,
et inimesed valmistuksid nende tormidega kohtuma.
Kui oleme neiks õigesti valmis, kui teame oma asukohta, suunda
ja karisid, on kõik korras.
Peame olema julged, peame valmistuma.
Meil on ees lõikuseaeg ja Jumal ei vaja purjetajaid,
kes tormi korral hirmust värisevad, vaid selliseid, kes on valmis
ja päästavad teisi, kui tuul puhub ja meri raevutseb.
Selle keskel võib meil olla vahva. Me ei pea kartma tulevikku,
kuna Jumal on meiega ja Tema valmistab meid selleks.
Mõnede meelest ei tohiks rääkida erinevatest ohtudest
ega pidada selliseid jutlusi nagu minu oma täna,
kuna see põhjustavat inimestes vaid hirmu.
Olin kord kaunil suvepäeval purjetamas ja vaatasin,
kuidas 100 meetri kaugusel oli paar meest lahtise paadiga kalal.
Päike paistis, elu oli ilus.
Äkitselt tõusis üks kalastaja püsti ja hakkas mulle hoogsalt lehvitama.
Mõistsin, et ta hoiatab mind kari eest.
Vaatasin kiiresti kaarti ja märkasin, et olen möödumas ühest tähisest
valelt poolt ja olin otse kari poole teel.
Karile sõidetakse üldiselt tuttavates vetes.
Väga harva satutakse hätta ja väga harva hukkutakse tormides.
Suurem osa õnnetusi toimub tuttavates vetes ja ilusa ilmaga.
Tormis ollakse ettevaatlikud ja selleks valmistunud.
Tol hetkel olin muretu purjetaja, kes ei hoolinud kaardil kirjutatust
ja olin karile sõitmas.
Too tundmatu sõber hoiatas mind; võib-olla oli ta ingel.
Meiegi peame teisi karide eest õigeaegselt hoiatama.
Jeesus ja Paulus ütlesid, et nad on seda meile ette öelnud.
Kust tuleb meresõidu puhul turvalisus?
Turvatundeks on vaja kolme asja:
esiteks peame teadma, kus oleme.
Peame suutma määrata oma asukohta kaardil.
Teine turvatundeks vajalik asi on teada, kuhu oleme teel,
milline on suund meie kompassil.
Kolmandaks peame teadma, kus on karid ja kus turvalised veed.
Kui teame neid kolme asja, on kõik korras.
Ükskõik, kas tuul puhub või on vaikne,
kõik sujub ja me jõuame kohale.
Nii on ka vaimses elus.
On tähtis teada, kus sa asud.
Kõik on hästi, kui oled Kristuses.
"Nii ei ole siis nüüd mingit hukkamõistmist neile,
kes on Kristuses Jeesuses."
Siis oled turvalises kohas ega pea midagi kartma.
Kui oled kogu südamest siiralt Kristuses.
Peetrus ütles:
"Olge veelgi innukamad kindlustama oma kutsumist ja äravalimist,
sest kui te seda teete, ei väärata te iial."
Püüdle selle poole, et oled kindlalt Kristuses.
Sel juhul oled turvalises kohas, ükskõik, mis ka ei juhtuks.
"Aga sina püsi selles, mida sa oled õppinud ja usaldanud,
teades, kelle käest sa oled õppinud."
Kui tekib vahel olukord, et sa pole kindel, kus sa oled,
mis suunas minna;
sa pole kindel, kas kuulud Jeesusele või mitte.
Kui oled sellises olukorras, ära jää sinna.
Võta ühendust tõeliste kristlastega, kes suunavad sind
turvalise kalju juurde, kus sa ei pea midagi kartma.
Igal inimesel peab olema kindlus oma pääste kohta
ja selge teadlikkus sellest, et oled Jumala laps.
Täna võime selle pärast koos palvetada.
Teine tähtis asi on teada, kuhu sa suundud,
kuhu su kompass sind juhib.
Pead suunduma taevariigi poole. Hoia seda selgelt meeles.
Kõik muu on kõrvaline.
Ükskõik, mida sulle pakutakse - naudinguid, rõõmu, õnne, rikkust,
pea meeles, et sul on üks suund - taevariik.
Ära eksi sellest suunast kõrvale.
Sel juhul ei kukuta sind ei lihahimu ega rahahimu
ega ükski kiusatus, kui sul on meeles,
et sind ootab suur autasu.
Oled teel taevariiki ja selle kõrval on kõik muu praht.
Paulus ütles:
"Sellepärast ma kutsun teid üles: võtke mind eeskujuks!"
"Sina aga oled järgnenud mulle minu õpetuses, eluviisis,
kavatsustes, usus."
Heebrealaste kirjas on öeldud:
"Pidage meeles oma juhatajaid, kes teile on rääkinud Jumala sõna;
pidades silmas nende elukäigu lõppu, võtke eeskujuks nende usk!"
Kui väsid vahel merel orienteerumisest,
siis üks võimalus puhata on järgida mõnd teist laeva,
eriti mõnd suuremat purjekat, mis istub sügavamalt vees.
Kui kari ette jääb, siis satub teine sinna esimesena
ja mina suudan seda vältida.
Järgi neid, kellel on hästi läinud,
kui sa pole õiges suunas kindel.
Siin maailmas on nii palju kaost, et noor usklik ei pruugi olla kindel,
mis on õige suund.
Kui tunned usklikke kristlikke, kes on stabiilselt elanud
ja jõudnud taevariiki, järgi nende samme.
See aitab sul kaugele edasi jõuda.
Selle asemel, et tagasi pöörduda või hirmust mõne kari otsa sõita
ja sinna kükitama jääda.
Kolmandaks peame tundma merd ja teadma, kus on karid.
Tunne Piiblit ja sõltu sellest!
Sõltu sellest, et Püha Vaim saaks sind õpetada.
Pea meeles, et puud tuntakse tema viljast.
Üks mu sõber müüs kord oma jahi ühele merekaptenile.
Ta tuli sellele järgi ja tahtis viia selle sügisel
Ahvenamaale.
Ta oli merekaardid koju unustanud, kuid ütles,
et ta on neis vetes kogu elu seilanud
ja küllap ta pärale jõuab.
Kuid ta ei jõudnud, sest sõitis karile.
Purjekas uppus ja kapten hukkus.
Pea meeles, et kogenudki meresõitja võib kompassi ja kaardita eksida.
Ära kunagi usalda ühtki inimest rohkem kui Jumala Sõna.
Vajad alati kaarti, kuid vajad ka sõpru,
kellega reisida.
Kui tead oma asukohta, õiget suunda ja tunned karisid,
võid purjetada turvaliselt ka karidega vees
ilma probleemideta.
Floyd McClung, kellega kunagi YWAM'is koostööd tegin,
rajas Amsterdamis Punaste Laternate rajooni
kristliku töökeskuse.
Seda ümbritsesid bordellid ja end müüvad naised.
Ta elas oma sõpradega keset kõike seda
ja tegi jumalariigi tööd.
Ta võitis palju prostituute Kristusele.
On võimalik sõita vägagi karises, ohtlikus vees,
kui tead oma asukohta, suunda ja kus on karid.
Jumal tahaks saata meid nendesse vetesse,
kus on maailma kadunud inimesed, et nad võiksid kuulda
sõnumit Kristusest.
Sinna ei saa läkitada neid, kes ei oska neis vetes seilata,
kes ei võta kaarti tõsiselt, kes ei võta suunda tõsiselt.
See on tänaseks kõik. Aitäh vaatamast!
Õnnistatud nädalat! Kohtumiseni järgmisel esmaspäeval!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi